Die wêreld in foto’s – 1 Augustus 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Vuurwerk bokant die Maracan-stadion in Rio de Janeiro as ŉ proeflopie vir die openingsgeleentheid van die Rio Olimpiese Spele in Brasilië. Foto: AP Photo/Felipe Dana/ wire.africannewsagency.com Die laagliggende Ellicott City in die Amerikaanse deelstaat Maryland is Saterdag deur ŉ vloedwater verwoes. Etlike mense is dood en aansienlike skade is aan huise en ondernemings aangerig. Foto: Kevin Rector/The Baltimore Sun via AP/ wire.africannewsagency.com Die toneel in Austin, Texas, waar ŉ vrou Sondagoggend vroeg doodgeskiet is. Verskeie mense is beseer toe skote afgevuur is teen die tyd dat die kroeë in die vroeë oggendure sluit. Die polisie is op soek na verdagtes. Foto: Ricardo B.Brazziell/Austin American-Statesman via AP/ wire.africannewsagency.com “Bevry die pers”, lui dié boodskap tydens Sondag se eerste herdenking van die moord op die fotojoernalis Ruben Espinosa in Mexiko Stad. Espinosa het onder meer vir ŉ ondersoekende tydskrif in Veracruz gewerk toe hy en vier vroue in ŉ woonstel in Mexiko Stad vermoor is. Foto: AP Photo/Marco Ugarte/ wire.africannewsagency.com Pedro Pablo Kuczynski, die nuwe Peruviaanse president, wuif vir die skare tydens ŉ militêre parade verlede week om dié land se onafhanklikheid te vier. Kuczynski is Donderdag as president ingehuldig. Foto: AP Photo/Rodrigo Abd/ wire.africannewsagency.com ŉ Duiker besig om Sondag ŉ sierlike sprong uit te voer tydens die jaarlikse tradisionele hoëduikkompetisie in Gjakova, 100 km suid van Pristina in Kosovo. Foto: AP Photo/Visar Kryeziu/ wire.africannewsagency.com ŉ Atleet in ŉ aangepaste rolstoel neem deel aan die 17de Bogota-halfmarathon in dié Colombiaanse stad. Sowat 45 000 mense, ook buitelandse atlete, het aan dié wedloop deelgeneem. Foto: Xinhua/Jhon Paz/ wire.africannewsagency.com “Alter”, ŉ robot met die voorkoms van ŉ mens, word bekendgestel in die nasionale museum vir nuwerwetse wetenskap en innovering in Tokio, Japan. Die robot wat gesamentlik deur die universiteite van Osaka en Tokio ontwikkel is, beskik oor die vermoë om sy arms, vingers, bolyf en kop te beweeg soos wat ŉ mens dit doen. Die robot se veranderende gesigsuitdrukking laat besoekers meen die robot is meer mens as masjien. Foto: AP Photo/Koji Sasahara/ wire.africannewsagency.com